Miasas (upė)
Miasas (rus. Миасс) – upė Rusijoje; Isetės (Irtyšiaus baseinas) dešinysis intakas. Prasideda Baškortostane, Pietų Uralo kalnuose, Nuralo kalnagūbryje. Pradžioje teka į šiaurę Uralo kalnų rytine pašlaite, vėliau pasuka į rytus ir teka Čeliabinsko sritimi. Kurgano srityje patenka į Vakarų Sibiro lygumą. Įteka į Isetę netoli Julduso gyvenvietės. Didžiausi intakai: Altjanas, Didysis Kialimas, Biškulis, Ziunzelga. Aukštupyje ant Miaso įrengta keletas užtvankų. Prie upės įsikūrę Miaso ir Čeliabinsko miestai.